جمهور رئیس ایردوغان استانبول ده گی ترور حادثه سینی قاره له دی
ترکیه جمهور رئیسی رجب طیب ایردوغان، استانبول ده گی ترور حادثه سی بیلن علاقه لی اوله راق "بو کبی کیرلی اویینلرگه اجازه بیرمه ی میز" دیدی.
ایردوغان استانبول اورته کویده بیر دیسکاتیک ده یوز بیرگن و 39 نفر اولگن ترور حادثه سی بیلن تیگیشلی تحریری بیانات نشر قیلیب، هجوم نی قاره له دی.
ایردوغان "ملتیمیزنینگ حضورینی برهم اورماقچی بولگنلر و اولرنینگ همکارلری، ملکی اهالینی آماج قرار بیریب، اولکه میزنی استقرارسیزلیککه  آلیب بارماقچی دیرلر. خلقیمیزنینگ روحیه سینی برهم اوروب بحران تامان آلیب بارماقچی دیرلر. بیراق بیز ملت اوله راق صبر قیلیب، بیر- بیریمیز بیلن کوپراق قولمه – قول بولیب بو کبی کیرلی اویینلرگه اجازه بیرمه ی میز" دیب، ایتدی.
جمهور رئیس تورلی ترور تشکیلاتلر، ترکیه نی آماج قرار بیرگن بو حادثه لرنینگ منطقه ده یوز بیریب تورگن حادثه لردن فرقلی بولمه گن لیگینی بیلیب تورگن لیکلرینی معلوم قیلیب، ترکیه گه قره ته تهدید و هجوملرنی منبع سیدن یوقه تیش اوچون قاطعانه حرکت ایتیب تورگن لیکلرینی اورغوله دی.
ایردوغان، ترکیه نینگ تروریزم گه قرشی کوره شیب تورگن لیگینی، وطنداشلری نینگ تینچ لیگینی تأمین ایتیش اوچون منطقه ده کیره ک بولگن فعالیت لرنی قاطعانه بیر شکلده آلیب باراتگن لیگینی بیلدیردی.
جمهور رئیس  اولکه و ملت اوله راق، ترور تشکیلاتلری نینگ و اولرنینگ حمایه قیلووچیلری نینگ یالغیزگینه قوراللی هجوملریگه قرشی ایمس، اولرنینگ اقتصادی، سیاسی و اجتماعی هجوملریگه قرشی هم آخرگچه کوره شیب دوام ایته میز. استانبول ده گی وحشیانه هجوم، ترور نینگ خونخوار، جان آلووچی بولگن لیگینی کورستماقده دیر، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
